text: Galleri: Danmarksmestrene er Esbjerg Energy. Sejr i overtid
  19 april 2016 kl. 17.32
  Esbjerg Energy spillede tirsdag sjette finalekamp mod Herning Blue Fox - og vandt i overtid. Esbjerg er danske mestre.
  For første gang i 12 år er det danske mesterskab i ishockey tilbage på Vestkysten.
  Det krævede en Esbjergsejr over Herning Blue Fox i den sjette finalekamp, der blev spillet tirsdag aften i Herning. Og sådan blev det.
  Men det holdt hårdt.
  Efter ordinær spilletid stod det 2-2, og så skulle det hele afgøres i overtid.
  Esbjergs kaptajn Aaron Lee scorede med ni minutter igen af første overtidsperiode. Dermed sendte han guldmedaljerne om halsen på Esbjerg Energy.
  Mesterskabspokalen for sæsonen 2015-2016 tilhører Esbjerg Energy efter 3-2 i overtid og en samlet sejr på 4-2 i finaleserien.
  Der bliver helt sikkert fest i Esbjerg tirsdag aften - og i spillerbussen!
  Følg med på tvsyd.dk for at se medaljeoverrækkelse, spillerreaktioner og meget mere.
  TV SYD opdaterede bloggen løbende under hele kampen. Du kan se kampens forløb her.
  
  